Elhunyt Nadine Gordimer - KönyvesBlog
Váliumtripről ír Twitter-novellát a Felhőatlasz...
Kiss Gergő, a kishitű olimpiai bajnok
Gordimer a dél-afrikai bányászvárosban, Springs-ben született. Első írását, a The Quest for Seen Gold-ot 15 éves korában jelentette meg a Children’s Sunday Express, haláláig összesen 15 regényt és számos novelláskötetet valamint nonfiction írást publikált. Gordimer barátja, Bettie du Toit letartóztatása és a sharpeville-i mészárlás után vált politikailag aktívvá az 1960-as években. Politikai témájú regényeivel, melyeket 40 nyelvre fordítottak le, és melyeknek közeli barátja, Nelson Mandela is nagy rajongója volt, kivívta az apartheid kormány haragját. (Mandela 1990-es szabadulása után az írónő volt az első, akit látni akart.)
90 éves Nadine Gordimer
„(…) tagja lett az illegalitásba kényszerült Afrikai Nemzeti Kongresszusnak, egy időben bújtatta annak vezetőit is, tanúskodott az apartheidellenes aktivisták elleni perben, külföldi útjai során előadásokat is tartott az apartheidről és az emberi jogok helyzetéről, felemelte szavát a szólás- és sajtószabadságért. Tevékenységét a hatalom nem nézte jó szemmel, több műve, így például a magyarul is megjelent July népe és a Kései polgárvilág című regénye is tiltólistára került hazájában. Noha a hatvanas, hetvenes években több amerikai egyetemen is tartott előadásokat, soha nem gondolt arra, hogy végleg elhagyja Dél-Afrikát.” - írtuk tavaly a 90. születésnapján.
Egy Adrian Steirn nevű fotós ezzel a kisfilmmel köszöntötte az írónőt 90. születésnapján
A July népe és a Kései polgárvilág mellett magyarul az Önvédelmi fegyver, Az őrző, az Egymagam és a Livingstone bajtársai című könyve jelent meg.
Családja közleménye szerint fia és lánya társaságában, álmában érte a halál.
Forrás: eNCA
https://konyves.blog.hu/api/trackback/id/tr296507953